## Pravilnik o izmjenama i dopunama Pravilnika o Stalnom izbranom sudu pri Privrednoj komori Hrvatske

### NN 69/1991 (20.12.1991.), Pravilnik o izmjenama i dopunama Pravilnika o Stalnom izbranom sudu pri Privrednoj komori Hrvatske

# HRVATSKA GOSPODARSKA KOMORA

Na temelju članka 19. stavak 4. Zakona o Hrvatskoj gospodarskoj komori
("Narodne novine", br. 66/91) Skupština Hrvatske gospodarske
komore na svojoj sjednici održanoj dana 10. prosinca 1991. donijela je

## PRAVILNIK

### o izmjenama i dopunama Pravilnika o Stalnom izbranom sudu pri Privrednoj komori Hrvatske

·

Članak 1.

Naslov Pravilnika o Stalnom izbranom sudu pri Privrednoj komori Hrvatske
("Narodne novine", br.19/85, 1/89 i 15/90) mijenja se i glasi:

"Pravilnik o Stalnom izbranom sudištu pri Hrvatskoj gospodarskoj
komori".

Članak 2.

U članku 1. Pravilnika stavak 1. mijenja se i glasi: "(1) Pri Hrvatskoj
gospodarskoj komori djeluje Stalno izbrano sudište (u daljem tekstu: Izbrano
sudište).

(2) Stranke koje su fizičke ili pravne domače ili strane osobe (fizičke
osobe s prebivalištem ili trajnim boravištem u inozemstvu, odnosno pravne
osobe sa sjedištem u inozemstvu) mogu ugovoriti nadležnost Izbranog sudišta
iz stavka 1. ovog članka za posredovanje radi mirenja i za odlučivanje
u sporovima o pravima kojima mogu slobodno raspolagati ako zakonom nije
određeno da za odlučivanje o određenoj vrsti tih sporova postoji isključiva
stvarna ili medunarodna nadležnost redovitog suda u Republici Hrvatskoj.

(3) Nadležnost, sastav i organizaciju Izbranog sudišta, sastav izbranog
suda i pravila o postupku u sporovima bez međunarodnog elementa i u sporovima
s medunarodnim elementom ureduje se ovim pravilnikom".

Stavak 2. članka 1. Pravilnika postaje stavak 4. članka 1.

Članak 3.

Dosadašnji tekst članka 2. Pravilnika se briše, a novi tekst članka
2. glasi:

"U tekstu Pravilnika zamjenjuju se slijedeće riječi i izrazi te
njihove izvedenice:

- izraz: 'Privredna komora Hrvatske' izrazom: 'Hrvatska gospodarska
komora';

- ' izraz: 'izvršni organ Privredne komore Hrvatske' izrazom: 'Upravni
odbor Hrvatske gospodarske komore:

- izraz: 'Izbrani sud' izrazom: 'Izbrano sudište':

- riječ: 'član', kojom se označuje odredba Pravilnika, riječju 'članak';

- riječ: 'stav'. kojom se označuje pasus (dio) odredbe Pravilnika, riječju:
'stavak';

- riječ 'sekretar' riječju 'tajnik';

- riječ: 'sekretarijat' riječju 'tajništvo;

- riječ: 'radnik' riječju 'suradnik':

- riječ: 'akt' riječju 'odluka':

- riječ: 'presuda odnosno 'odluka (o suštini stvari) riječju: 'pravorijek'."

Članak 4.

Članak 3. Pravilnika mijenja se i glasi:

"(1) Izbrano sudište i izbrani sudovi koji odlućuju o sporovima
iz stavka 2. članka 1. Pravilnika neovisni su u svome radu.

(2) Sjedište Izbranog sudišta je u Zagrebu.

(3) Izbrano sudište ima svoj pečat s natpisom: 'Stalno izbrano sudište
pri Hrvatskoj gospodarskoj komori".

Članak 5.

U članku 4. Pravilnika iza riječi: "vijeća" dodaju se, u zagradama,
riječi: "članovi izbranog suda".

Članak 6.

U članku 7. Pravilnika stavak 1. mijenja se i glasi: (I) Predsjednik
Izbranog sudišta predstavlja i zastupa Izbrano sudište te se brine o održavanju
i razvijanju suradnje s drugim organizacijama kojih je djelatnost od interesa
za rad Izbranog sudišta".

Članak 7.

U članku 8. stavak 1. Pravilnika riječi: "arbitara" zamjenjuje
se riječima:"izbranog suda (arbitra pojedinca ili članova arbitražnog
vijeća)".

Članak 8.

U članku 9. Pravilnika,

- u stavku 1. riječi: "sekretar suda" zamjenjuje se riječima:
"tajnik Izbranog sudišta":

- u stavku 1. toč.1) riječi: "akata suda" zamjenjuju se riječima:
"odluka Izbranog sudišta i izbranog suda";

- u stavku 1. toč. 3) riječi: "rad suda" zamjenjuju se riječima:
"rad Izbranog sudišta";

- u stavku 1. toč. 5) riječ:"suda" zamjenjuje se riječima:
"lzbranog sudišta";

- u stavku 2. riječ:"suda" zamjenjuje se riječima: "Izabranog
sudišta" ;

Članak 9.

U članku l0. stavak 2. i 3. Pravilnika riječi: "suda" zamjenjuju
se riječima: "Izbranog sudišta".

Članak 10.

U članku 12. stavak 2. Pravilnika riječi: "lzbrani sud" zamjenjuju
se riječima:"izbrani sud".

Članak 11.

U članku 18. stavak 2. Pravilnika riječi: "ovom arbitražom"
zamjenjuju se riječima: "ovim Izbranim sudištem".

Članak 12.

U članku 20. Pravilnika riječi: "ove arbitraže" zamjenjuju
se riječima: "ovog Izbranog sudišta".

Članak 13.

U članku 22. stavak 2. Pravilnika iza riječi:"vijeća" dodaju
se, u zagradama, riječi: "izbranog suda".

Članak 14.

U članku 23. stavak 4. Pravilnika riječ: "arbitraža" zamjenjuje
se riječima: "izbrani sud"

Članak 15.

U članku 32. Pravilnika,

- u stavku 1. iza riječi:"pojedinac" dodaju se, u zagradama,
riječi: (izbrani sud)

- u stavku 2. riječi: "30.000 dinara" zamjenjuju se riječima:
"100.000 dinara".

Članak 16.

U članku 34. stavak 2. Pravilnika mijenja se i glasi:

- "(2) Ako se spor vodi između stranaka s teritorija različitih
država, stranke nisu vezane odredbom stavka 1. ovog članka."

U članku 34. stavak 3. se briše.

Stavak 4. članka 34. postaje stavak 3. tog članka.

Članak 17.

U članku 39. stavak 2. Pravilnika riječi: "jugoslavenskog zakona
o parničnom postupku" zamjenjuju se riječima: "zakona o parničnom
postupku Republike Hrvatske".

Članak 18.

U članku 42. stavak 2. Pravilnika riječi: "zaključkom arbitraže"
zamjenjuju se riječima: "zaključkom izbranog suda".

Članak 19.

U članku 45. Pravilnika stavci 3. i 4. spajaju se u jedan stavak 3,
koji glasi:

"(3) Ako stranke sporazumno drukčije ne odluče, arbitraža se provodi
uz isključenje javnosti".

Članak 20.

U članku 50. Pravilnika riječi:"jugoslavenskog zakona o parničnom
postupku" zamjenjuju se riječima:"zakon o parničnom postupku
Republike Hrvatske".

Članak 21.

U članku 57. pravilnika,

- u stavku 1. riječi: "općih samoupravnih akata" brišu se;

- u stavku 2. izraz: "SFRJ" zamjenjuje se riječima: "
Republike Hrvatske".

Članak 22.

Do donošenja posebnih propisa o postupku u sporovima u kojima kao barem
jedna od stranaka sudjeluje osoba koja ima svoje prebivalište, trajno boravište
ili sjedište izvan Republike Hrvatske, na području jedne od republika koje
su bile u sastavu SFRJ, ako stranke sporazumno ne odluče drukčije, na odgovarajući
će se način primjenjivati odredbe ovog pravilnika.

Članak 23.

Ovaj pravilnik stupa ne snagu osmog dana od objave u " Narodnim
novinama".

Broj: 1-55-512/16-1991

Zagreb, l0. prosinca 1991.

Predsjednik Skupštine Hrvatske gospodarske komore

**Ivica Gaži, dipl. inž., v. r.**

Pravilnik, NN 69/1991-1812
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)